Jonšiopingas
Jonšiopingas (šved. Jönköping) – miestas Švedijos pietų centrinėje dalyje, Veterno ežero pietinėje pakrantėje. 2005 metais Jonšiopingas buvo 9 pagal dydį Švedijos miestas. Yra oro, vandens uostai. Veikia universiteto tipo mokykla (įkurta 1994 m.), teatras, miesto, leno muziejai, Smolando medinių pastatų (XV–XVIII a.) skansenas. Yra XVII a. pab. rotušė, Teismo rūmai (1639–1655 m.). Metalo apdirbimas, mašinų gamyba, tekstilės, popieriaus pramonė, degtukų gamyba.